РЕПУБЛИКА СРБИЈА

НАРОДНА СКУПШТИНА

01 Број 06-2/307-21

14. јул 2021. године

Б е о г р а д

**З А П И С Н И К**

**СЕДНИЦЕ ОСМОГ ВАНРЕДНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У ДВАНАЕСТОМ САЗИВУ, ОДРЖАНЕ 13. И 14. ЈУЛА 2021. ГОДИНЕ**

Седница је почела у 10 часова и 20 минута.

Седници је председавао Ивица Дачић, председник Народне скупштине Републике Србије.

Председник је, на основу службене евиденције о присутности народних посланика, констатовао да седници присуствујe 119 народних посланика, а применом електронског система за гласање утврђено је да су у сали присутна 153 народна посланика, односно да је присутна већина од укупног броја народних посланика и да постоје услови за рад Народне скупштине.

На основу члана 287. Пословника, обавештења, односно објашњења су затражили народни посланици: Милија Милетић, заменик председника Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ – од Министарствa грађевинарства, саобраћаја и инфраструктуре, Министарствa унутрашњих послова и Агенције за безбедност саобраћаја, Стефан Кркобабић, представник Посланичке групе ПУПС - "Три П" – од министра државне управе и локалне самоуправе, Министарства правде, Министарства за бригу о селу и председника Владе, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) – од председника Владе и Министарства унутрашњих послова и Небојша Бакарец, представник Посланичке групе "Александар Вучић - за нашу децу" – од Канцеларије за Косово и Метохију, Заштитника грађана и Повереника за заштиту равноправности.

Према евиденцији Службе Народне скупштине, седници нису присуствовали, а нису обавестили о спречености, народни посланици: Андријана Аврамов, Загорка Алексић, Душан Бајатовић, Арђенд Бајрами, др Муамер Бачевац, Сандра Божић, Јосип Броз, Јелисавета Вељковић, Данијела Вељовић, Владимир Ђукановић, Милан Ђурица, Нинослав Ерић, Марко Зељуг, Крсто Јањушевић, Наташа Јовановић, Ана Караџић, Драгомир Карић, Јован Колунџија, мр Ђорђе Косанић, Маријана Крајновић, Софија Максимовић, Драган Д. Марковић, Милосав Милојевић, Марко Младеновић, Оливера Недељковић, Слађана Николић, Ђуро Перић, Мира Петровић, Тамара Пилиповић, Милена Поповић, Мисала Праменковић, Марина Рагуш, Милан Радин, Драгана Радиновић, Никола Радосављевић, Катарина Ракић, Живота Старчевић, Душица Стојковић, Иван Тасовац, Смиља Тишма, Соња Тодоровић, проф. др Јахја Фехратовић, Србислав Филиповић, Немања Поповић, Милан Југовић, Ацо Петровић, Љиљана Кузмановић-Вујаковић, Марина Мирковић, Никола Кожовић и мр Дејан Раденковић.

Председник је, сагласно члану 86. став 2. Пословника Народне скупштине, обавестио да је седница сазвана у року краћем од рока утврђеног у члану 86. став 1. Пословника, због потребе да Народна скупштина што пре размотри предлоге аката из дневног реда седнице одређеног у Захтеву 233 народна посланика.

Народна скупштина је, већином гласова, усвојила Записник седнице  Шестог ванредног заседања Народне скупштине Републике Србије у Дванаестом сазиву, одржане 23, 24, 29. и 30. јуна 2021. године (од 167 присутних народних посланика, 154 су гласала за, а 13 није гласало).

Председник је подсетио да је седница Осмог ванредног заседања Народне скупштине Републике Србије у Дванаестом сазиву сазвана на Захтев 233 народна посланика, сагласно члану 106. став 3. Устава Републике Србије, члану 48. став 3. Закона о Народној скупштини и члану 249. Пословника Народне скупштине, са одређеним дневним редом садржаним у том захтеву.

**Тако одређен дневни ред је следећи:**

1. **Предлог закона о изменама и допунама Закона о заштити природе,** који је поднела Влада (број 011-1045/21 од 11. јуна 2021. године)
2. **Предлог закона о изменама и допунама Закона о водама,** који је поднела Влада (број 011-1189/21 од 25. јуна 2021. године)
3. **Предлог закона о потврђивању Уговора о зајму Пројекат даљинског грејања у Крагујевцу, између Републике Србије и Европске банке за обнову и развој,** који је поднела Влада (број 011-1286/21 од 9. јула 2021. године)
4. **Предлог закона о потврђивању Одлуке Мешовитог комитета између држава EFTA и Републике Србије Број 1 из 2021. године о измени и допуни Протокола Б уз Споразум о слободној трговини између држава EFTA и Републике Србије у вези са дефиницијом појма „производи са пореклом“ и методама административне сарадње,** који је поднела Влада (број 011-1191/21 од 25. јуна 2021. године)
5. **Предлог закона о потврђивању Измене Споразума о пољопривредним производима између Републике Србије и Исланда,** који је поднела Влада (број 011-1190/21 од 25. јуна 2021. године)
6. **Предлог закона о потврђивању Измене Споразума о пољопривредним производима између Републике Србије и Швајцарске Конфедерације,** који је поднела Влада (број 011-1188/21 од 25. јуна 2021. године)
7. **Предлог закона о потврђивању измена и допуна 24, 25, 26, 27, 28, 29, 30, 31, 32, 33, 34 и 35 Царинске конвенције о међународном превозу робе на основу исправе за МДП (Карнета TIR) (Конвенција TIR, 1975),** који је поднела Влада (број 011-1186/21 од 25. јуна 2021. године)
8. **Предлог одлуке о изменама Одлуке о избору чланова и заменика чланова одбора Народне скупштине Републике Србије,** који је поднела Посланичка група„Александар Вучић - за нашу децу“ (број 02-1158/21 од 22. јуна 2021. године).

Народна скупштина је, већином гласова (од 173 присутна народна посланика, 164 су гласала за, а девет није гласало), прихватила предлог народног посланика др Александра Мартиновића да се обави:

1. **заједнички начелни претрес o:**

**- Предлогу закона о изменама и допунама Закона о заштити природе**, који је поднела Влада (број 011-1045/21 од 11. јуна 2021. године) и

**- Предлогу закона о изменама и допунама Закона о водама**, који је поднела Влада (број 011-1189/21 од 25. јуна 2021. године);

1. **заједнички јединствени претрес o:**

**- Предлогу закона о потврђивању Уговора о зајму Пројекат даљинског грејања у Крагујевцу, између Републике Србије и Европске банке за обнову и развој,** који је поднела Влада (број 011-1286/21 од 9. јула 2021. године)

**- Предлогу закона о потврђивању Одлуке Мешовитог комитета између држава EFTA и Републике Србије Број 1 из 2021. године о измени и допуни Протокола Б уз Споразум о слободној трговини између држава EFTA и Републике Србије у вези са дефиницијом појма "производи са пореклом" и методама административне сарадње,** који је поднела Влада (број 011-1191/21 од 25. јуна 2021. године)

**- Предлогу закона о потврђивању Измене Споразума о пољопривредним производима између Републике Србије и Исланда,** који је поднела Влада (број 011-1190/21 од 25. јуна 2021. године)

**- Предлогу закона о потврђивању Измене Споразума о пољопривредним производима између Републике Србије и Швајцарске Конфедерације,** који је поднела Влада (број 011-1188/21 од 25. јуна 2021. године) и

**- Предлогу закона о потврђивању измена и допуна 24, 25, 26, 27, 28, 29, 30, 31, 32, 33, 34 и 35 Царинске конвенције о међународном превозу робе на основу исправе за МДП (Карнета TIR) (Конвенција TIR, 1975),** који је поднела Влада (број 011-1186/21 од 25. јуна 2021. године).

Председник је, сагласно члану 90. став 1. Пословника Народне скупштине, обавестио да су позвани да седници присуствују: Бранислав Недимовић, потпредседник Владе и министар пољопривреде, шумарства и водопривреде, Ирена Вујовић, министар заштите животне средине, Александар Дујановић и Јелена Танасковић, државни секретари у Министарству заштите животне средине, Наташа Милић, вршилац дужности директора Републичке дирекције за воде у Министарству пољопривреде, шумарства и водопривреде, Сара Павков, посебна саветница у Кабинету министра заштите животне средине, Александра Дошлић, Јелена Дучић и Мирјана Васиљевић, начелници Одељења у Министарству заштите животне средине, Славица Стојановић, руководилац Групе у Министарству заштите животне средине, Лидија Стевановић и Снежана Прокић, шефови одсека у Министарству заштите животне средине, Милан Његован из Републичке дирекције за воде у Министарству пољопривреде, шумарства и водопривреде и Алексеј Степанов, саветник у Министарству заштите животне средине.

Затим је Народна скупштина прешла на рад по дневном реду седнице, односно на **заједнички начелни претрес о предлозима закона из тачака 1. и 2. дневног реда**.

Председник Народне скупштине је, сагласно члану 157. став 2. Пословника, **отворио заједнички начелни претрес о:**

**- Предлогу закона о изменама и допунама Закона о заштити природе и**

**- Предлогу закона о изменама и допунама Закона о водама.**

Уводно излагање о предлозима закона поднела је представник предлагача Ирена Вујовић, министар заштите животне средине.

У заједничком начелном претресу учествовали су народни посланици: др Љубинко Ракоњац, известилац Одбора за заштиту животне средине, Маријан Ристичевић, известилац Одбора за пољопривреду, шумарство и водопривреду, Елвира Ковач, известилац Одбора за европске интеграције (затим се за реч јавила министар Ирена Вујовић), др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ (након чега је председавајућа Елвира Ковач, потпредседник Народне скупштине, сагласно члану 27. и члану 87. ст. 2. и 3. Пословника, продужила рад Народне скупштине и после 18,00 часова), Селма Кучевић, представник Посланичке групе УЈЕДИЊЕНА ДОЛИНА – СДА САНЏАКА, др Милорад Мијатовић, представник Посланичке групе Социјалдемократска партија Србије, Ненад Филиповић, представник Посланичке групе Јединствена Србија (ЈС), Арпад Фремонд, представник Посланичке групе САВЕЗ ВОЈВОЂАНСКИХ МАЂАРА, хаџи Милорад Стошић, представник Посланичке групе ПУПС - „Три П“, др Љубинко Ракоњац, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Марко Парезановић, представник Посланичке групе „Александар Вучић - за нашу децу“, Самир Тандир, Владан Глишић, Александар Марковић и Сања Јефић Бранковић, након чега је председавајућа одредила паузу од једног часа.

После паузе, седница је настављена у 15 часова и 15 минута.

У наставку заједничког начелног претреса учествовали су народни посланици: Марија Јевђић, Акош Ујхељи, др Весна Ивковић, доц. др Илија Животић, др Нина Павићевић, Невена Вујадиновић, Ђорђе Милићевић, Александар Јовановић, Оља Петровић, проф. др Марко Атлагић, Весна Недовић, Дејан Кесар, Милица Дачић, Стефан Србљановић, Рајка Матовић, Гојко Палалић, Миланка Јевтовић Вукојичић и Марко Парезановић, представник Посланичке групе „Александар Вучић - за нашу децу“, након чега се за реч јавила министар Ирена Вујовић.

Затим је председавајући др Владимир Орлић, потпредседник Народне скупштине, закључио заједнички начелни претрес о предлозима закона из тачака 1. и 2. дневног реда.

Првог дана рада, седница је завршена у 18 часова и 10 минута.

**Други дан рада – 14. јул 2021. године**

Седница је почела у 10 часова и 20 минута.

Седници је председавао др Владимир Орлић, потпредседник Народне скупштине Републике Србије.

Применом електронског система за гласање утврђено је да је у сали присутно 95 народних посланика и да постоје услови за рад Народне скупштине.

Према евиденцији Службе Народне скупштине, седници нису присуствовали, а нису обавестили о спречености, народни посланици: Загорка Алексић, Душан Бајатовић, Арђенд Бајрами, Надије Бећири, Јосип Броз, Јелисавета Вељковић, Данијела Вељовић, Владан Глишић, Младен Грујић, Владимир Ђукановић, Милан Ђурица, Нинослав Ерић, Крсто Јањушевић, Драгомир Карић, Јован Колунџија, мр Ђорђе Косанић, Маријана Крајновић, Стефан Кркобабић, Софија Максимовић, Драган Д. Марковић, Драган М. Марковић, Јелена Мијатовић, Милосав Милојевић, Милутин Мркоњић, Оливера Недељковић, Слађана Николић, Ђуро Перић, Мира Петровић, Тамара Пилиповић, Милена Поповић, Мисала Праменковић, Јустина Пупин Кошћал, Драгана Радиновић, Дијана Радовић, Никола Радосављевић, Катарина Ракић, Живота Старчевић, Душица Стојковић, Иван Тасовац, Смиља Тишма, Соња Тодоровић, проф. др Јахја Фехратовић, Србислав Филиповић, Дубравка Филиповски, Милан Југовић, Ацо Петровић, Љиљана Кузмановић-Вујаковић, Марина Мирковић, Никола Кожовић, Предраг Милошевић, Дуња Симоновић Братић и мр Дејан Раденковић.

Председавајући је, сагласно члану 90. став 1. Пословника Народне скупштине, обавестио да су позвани да седници присуствују: Синиша Мали, министар финансија, Ирена Вујовић, министар заштите животне средине, Данијела Вазура, државни секретар у Министарству финансија, Јелена Танасковић, државни секретар у Министарству заштите животне средине, Снежана Карановић, помоћник министра финансија, Ана Триповић, директор Управе за јавни дуг у Министарству финансија и Татјана Станић, виши саветник у Министарству финансија.

Затим је Народна скупштина наставила рад и прешла на заједнички јединствени претрес о предлозима закона из тачака од 3. до 7. дневног реда.

Председавајући др Владимир Орлић, потпредседник Народне скупштине је, сагласно члану 170, а сходно члану 157. став 2. Пословника, **отворио заједнички јединствени претрес о:**

**- Предлогу закона о потврђивању Уговора о зајму Пројекат даљинског грејања у Крагујевцу, између Републике Србије и Европске банке за обнову и развој**,

**- Предлогу закона о потврђивању Одлуке Мешовитог комитета између држава EFTA и Републике Србије Број 1 из 2021. године о измени и допуни Протокола Б уз Споразум о слободној трговини између држава EFTA и Републике Србије у вези са дефиницијом појма "производи са пореклом" и методама административне сарадње**,

**- Предлогу закона о потврђивању Измене Споразума о пољопривредним производима између Републике Србије и Исланда**,

**- Предлогу закона о потврђивању Измене Споразума о пољопривредним производима између Републике Србије и Швајцарске Конфедерације и**

**- Предлогу закона о потврђивању измена и допуна 24, 25, 26, 27, 28, 29, 30, 31, 32, 33, 34 и 35 Царинске конвенције о међународном превозу робе на основу исправе за МДП (Карнета TIR) (Конвенција TIR, 1975)**.

Уводно излагање о предлозима закона поднела је **представник предлагача Ирена Вујовић, министар заштите животне средине**.

У заједничком јединственом претресу учествовали су народни посланици: др Александра Томић, известилац Одбора за финансије, републички буџет и контролу трошења јавних средстава, др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Војислав Вујић, представник Посланичке групе ЈЕДИНСТВЕНА СРБИЈА (ЈС), Бранимир Јовановић, председник Посланичке групе Социјалдемократска партија Србије, Снежана Пауновић, заменик председника Посланичке групе СОЦИЈАЛИСТИЧКА ПАРТИЈА СРБИЈЕ (СПС), Маријан Ристичевић, представник Посланичке групе „Александар Вучић – за нашу децу“, Самир Тандир, Јанко Лангура, Јасмина Каранац, Славенко Унковић, Угљеша Марковић, Милија Милетић, Јелена Обрадовић, Радован Арежина, Виктор Јевтовић, Весна Недовић, Лука Кебара (након чијег излагања је председавајући, сагласно члану 27. и члану 87. ст 2. и 3. Пословника, продужио рад Народне скупштине и после 18,00 часова), Љиљана Малушић, Угљеша Мрдић, Ана Белоица и Братимир Васиљевић, после чијег излагања је председавајући одредио паузу од једног часа.

После паузе, седница је настављена у 15 часова и 15 минута.

У наставку заједничког јединственог претреса учествовали су народни посланици: др Александра Томић, Александар Мирковић, Адам Шукало, Милош Банђур, Верољуб Арсић, проф. др Владимир Маринковић, Зоран Томић, Велибор Станојловић, проф. др Марко Атлагић и проф. др Љубиша Стојмировић, након чијег излагања се за реч јавила министар Ирена Вујовић, а затим је председавајућа Марија Јевђић, потпредседник Народне скупштине закључила заједнички јединствени претрес о предлозима закона из тачака од 3. до 7. дневног реда.

Затим је Народна скупштина прешла на јединствени претрес о **8. тачки дневног реда - ПРЕДЛОГУ ОДЛУКЕ О ИЗМЕНАМА ОДЛУКЕ О ИЗБОРУ ЧЛАНОВА И ЗАМЕНИКА ЧЛАНОВА ОДБОРА НАРОДНЕ СКУПШТИНЕ РЕПУБЛИКЕ СРБИЈЕ.**

Председавајућа Марија Јевђић, потпредседник Народне скупштине, сагласно члану 192. став 3. Пословника, отворила је јединствени претрес оПредлогу одлуке.

Пошто се нико од народних посланика није јавио за реч, председавајућа је закључила јединствени претрес о Предлогу одлуке, након чега је одредила паузу до 18 часова и 10 минута.

После паузе, седница је настављена у 18 часова и 10 минута.

Председник је, сагласно члану 90. став 1. Пословника Народне скупштине, обавестио да су позвани да седници присуствују: Ирена Вујовић, министар заштите животне средине, Александар Дујановић и Јелена Танасковић, државни секретари у Министарству заштите животне средине, Сара Павков, посебна саветница у Кабинету министра заштите животне средине, Александра Дошлић, Јелена Дучић и Мирјана Васиљевић, начелници Одељења у Министарству заштите животне средине, Славица Стојановић, руководилац Групе у Министарству заштите животне средине, Лидија Стевановић и Снежана Прокић, шефови одсека у Министарству заштите животне средине и Алексеј Степанов, саветник у Министарству заштите животне средине.

Затим је Народна скупштина прешла на претрес у појединостима о **1. тачки дневног реда – ПРЕДЛОГУ ЗАКОНА О ИЗМЕНАМА И ДОПУНАМА ЗАКОНА О ЗАШТИТИ ПРИРОДЕ.**

Председник Народне скупштине је, сагласно члану 157. став 3. Пословника, oтворио претрес Предлога закона у појединостима.

Саставни део Предлога закона постали су амандмани народног посланика Марка Парезановића на чл. 10, 31, 33. и 36.

У претресу о Амандману на члан 10. који је поднео народни посланик Марко Парезановић, учествовали су народни посланици Верољуб Матић и др Муамер Зукорлић.

У претресу о Амандману на члан 31. који је поднео народни посланик Марко Парезановић, учествовао је народни посланик Виктор Јевтовић.

У претресу о Амандману на члан 33. који је поднео народни посланик Марко Парезановић, учествовао је народни посланик Душан Марић.

У претресу о Амандману на члан 36. који је поднео народни посланик Марко Парезановић, учествовао је народни посланик Ђорђе Тодоровић.

Затим је председник закључио претрес Предлога закона у појединостима и обавестио да ће Народна скупштина, у Дану за гласање, одлучивати о Предлогу закона.

Председник Народне скупштине је, сагласно члану 87. став 5. Пословника Народне скупштине, одредио среду, 14. јул 2021. године, са почетком у 18 часова и 55 минута, као Дан за гласање о тачкама дневног реда седнице Осмог ванредног заседања Народне скупштине Републике Србије у Дванаестом сазиву.

Применом електронског система за гласање утврђено је да је у сали присутан 171 народни посланик, односно да је присутна већина од укупног броја народних посланика и да постоје услови за одлучивање

Затим је Народна скупштина прешла на одлучивање о тачкама дневног реда седнице.

**1. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ЗАШТИТИ ПРИРОДЕ**

Пошто је Народна скупштина обавила претрес Предлога закона у начелу и у појединостима, а с обзиром на то да су сви поднети амандмани постали саставни део Предлога закона, Народна скупштина је, сагласно члану 160. став 3. Пословника, одлучивала само о Предлогу закона у целини.

Народна скупштина је, једногласно (од 173 присутна народна посланика, 173 су гласала за), усвојила Предлог закона о изменама и допунама Закона о заштити природе, у целини.

**2. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ВОДАМА**

Пошто је Народна скупштина обавила начелни претрес о Предлогу закона, а с обзиром на то да на Предлог закона нису поднети амандмани Народна скупштина је, сагласно члану 160. став 3. Пословника, одлучивала само о Предлогу закона у целини.

Народна скупштина је, већином гласова (од 173 присутна народна посланика, 171 је гласао за, а два нису гласала), усвојила Предлог закона о изменама и допунама Закона о водама, у целини.

**3. тачка дневног реда – ПРЕДЛОГ ЗАКОНА О ПОТВРЂИВАЊУ УГОВОРА О ЗАЈМУ ПРОЈЕКАТ ДАЉИНСКОГ ГРЕЈАЊА У КРАГУЈЕВЦУ, ИЗМЕЂУ РЕПУБЛИКЕ СРБИЈЕ И ЕВРОПСКЕ БАНКЕ ЗА ОБНОВУ И РАЗВОЈ**

Народна скупштина је, већином гласова свих народних посланика (од 175 присутних народних посланика, 175 је гласало за), усвојила Предлог закона о потврђивању Уговора о зајму Пројекат даљинског грејања у Крагујевцу, између Републике Србије и Европске банке за обнову и развој, у целини.

**4. тачка дневног реда – ПРЕДЛОГ ЗАКОНА О ПОТВРЂИВАЊУ ОДЛУКЕ МЕШОВИТОГ КОМИТЕТА ИЗМЕЂУ ДРЖАВА EFTA И РЕПУБЛИКЕ СРБИЈЕ БРОЈ 1 ИЗ 2021. ГОДИНЕ О ИЗМЕНИ И ДОПУНИ ПРОТОКОЛА Б УЗ СПОРАЗУМ О СЛОБОДНОЈ ТРГОВИНИ ИЗМЕЂУ ДРЖАВА EFTA И РЕПУБЛИКЕ СРБИЈЕ У ВЕЗИ СА ДЕФИНИЦИЈОМ ПОЈМА "ПРОИЗВОДИ СА ПОРЕКЛОМ" И МЕТОДАМА АДМИНИСТРАТИВНЕ САРАДЊЕ**

Народна скупштина је, већином гласова свих народних посланика (од 176 присутних народних посланика, 176 је гласало за), усвојила Предлог закона о потврђивању Одлуке Мешовитог комитета између држава EFTA и Републике Србије Број 1 из 2021. године о измени и допуни Протокола Б уз Споразум о слободној трговини између држава EFTA и Републике Србије у вези са дефиницијом појма "производи са пореклом" и методама административне сарадње, у целини.

**5. тачка дневног реда – ПРЕДЛОГ ЗАКОНА О ПОТВРЂИВАЊУ ИЗМЕНЕ СПОРАЗУМА О ПОЉОПРИВРЕДНИМ ПРОИЗВОДИМА ИЗМЕЂУ РЕПУБЛИКЕ СРБИЈЕ И ИСЛАНДА**

Народна скупштина је, већином гласова свих народних посланика (од 176 присутних народних посланика, 176 је гласало за), усвојила Предлог закона о потврђивању Измене Споразума о пољопривредним производима између Републике Србије и Исланда, у целини.

**6. тачка дневног реда – ПРЕДЛОГ ЗАКОНА О ПОТВРЂИВАЊУ ИЗМЕНЕ СПОРАЗУМА О ПОЉОПРИВРЕДНИМ ПРОИЗВОДИМА ИЗМЕЂУ РЕПУБЛИКЕ СРБИЈЕ И ШВАЈЦАРСКЕ КОНФЕДЕРАЦИЈЕ**

Народна скупштина је, већином гласова свих народних посланика (од 176 присутних народних посланика, 176 је гласало за), усвојила Предлог закона о потврђивању Измене Споразума о пољопривредним производима између Републике Србије и Швајцарске Конфедерације, у целини.

**7. тачка дневног реда – ПРЕДЛОГ ЗАКОНА О ПОТВРЂИВАЊУ ИЗМЕНА И ДОПУНА 24, 25, 26, 27, 28, 29, 30, 31, 32, 33, 34 И 35 ЦАРИНСКЕ КОНВЕНЦИЈЕ О МЕЂУНАРОДНОМ ПРЕВОЗУ РОБЕ НА ОСНОВУ ИСПРАВЕ ЗА МДП (КАРНЕТА TIR) (КОНВЕНЦИЈА TIR, 1975)**

Народна скупштина је, већином гласова свих народних посланика (од 176 присутних народних посланика, 176 је гласало за), усвојила Предлог закона о потврђивању измена и допуна 24, 25, 26, 27, 28, 29, 30, 31, 32, 33, 34 и 35 Царинске конвенције о међународном превозу робе на основу исправе за МДП (Карнета TIR) (Конвенција TIR, 1975), у целини.

**8. тачка дневног реда – ПРЕДЛОГ ОДЛУКЕ О ИЗМЕНАМА ОДЛУКЕ О ИЗБОРУ ЧЛАНОВА И ЗАМЕНИКА ЧЛАНОВА ОДБОРА НАРОДНЕ СКУПШТИНЕ РЕПУБЛИКЕ СРБИЈЕ**

Народна скупштина је, већином гласова свих народних посланика (од 176 присутних народних посланика, 176 је гласало за), усвојила **Предлог одлуке о изменама Одлуке о избору чланова и заменика чланова одбора Народне скупштине Републике Србије, који је поднела** Посланичка група „Александар Вучић – за нашу децу“, у целини.

Пошто је Народна скупштина обавила разматрање и одлучивање о свим тачкама дневног реда седнице, председник Народне скупштине је, сагласно члану 102. Пословника, закључио седницу Осмог ванредног заседања Народне скупштине Републике Србије у Дванаестом сазиву.

Седница је закључена у 19 часова и пет минута.

ГЕНЕРАЛНИ СЕКРЕТАР ПРЕДСЕДНИК

 Вељко Одаловић Ивица Дачић